24 Juli

24 Juli nyaéta poé ka-205 dina sataun (ka-206 dina taun kabisat) dina kalénder Gregorian, sésana 160 poé.

Kajadian 
 1411 - Patempuran Harlaw, salahsahiji patempuran panglamokotgetihna di Skotlandia, dimimitian.
 1534 - Jacques Cartier ngadarat di Kanada sarta ngakukeun wilayah éta pikeun Perancis.
 1825 - Kabupatén Wonosobo diadegkeun ku Pangéran Diponegoro kalawan bupati munggaran KRT. Seconegoro.
 1905 - Tsar Nicholas II (Rusia) jeung Kaésar Wilhelm II (Jérman) néken Perjangjian Björkö, nu mana kadua nagara éta satuju pikeun silih bélaan lamun diserang ku kakuatan-kakuatan Éropa lianna.
 1911 - Arkéolog Hiram Bingham III manggihan kota Inca kuna Machu Picchu.
 1943 - Operasi Gomorrah dina Perang Dunia II: Angkatan Udara Karajaan Inggris mimiti ngaboman Hamburg (nepi ka tanggal 3 Agustus), ngakibatkeun kahuruan tohaga tur nelasan 42.600 jalma.
 1955 - Ali Sastroamidjojo ngawakilan Kabinet Ali-Wongso masrahkeun mandat ka Présidén Soekarno sanggeus konflik kalangsu di TNI AD.
 1970 - Asosiasi Aturan Ténes Internasional ngaluarkeun aturan tie break 9 poin.
 1977 - Lekasanna Perang Libya-Mesir.
 2019 - Facebook satuju pikeun mayar denda $5 milyar ka Komisi Dagang Féderal AS, panggedé-gedéna denda pikeun hal palanggaran privasi konsumen.

Nu babar 

 1783 – Simón Bolívar, présidén Vénezuéla kadua (td. 1830)
 1802 – Alexandre Dumas, pangarang Perancis (td. 1870)
 1897 – Amelia Earhart, pilot Amérika (td. 1937)
 1963 – Karl Malone, pamaén baskét Amérika
 1969 – Jennifer Lopez, artis, tukang ngawih Amérika
 1979 – Rose Byrne, artis Ustrali
 1982 – Elisabeth Moss, artis Amérika

Nu pupus 

 1862 – Martin Van Buren, présidén AS ka-8 (l. 1782)
 1974 – James Chadwick, fisikawan Inggris, nu nimu neutron (l. 1891)
 1981 – Hamka, sastrawan Indonésia (l. 1908)

Poé peré / poé panginget-nginget

Tumbu luar 

Juli